എങ്ങനെ സമരം നടത്തണമെന്ന് തങ്ങളെ ആരും പഠിപ്പിക്കേണ്ട ജോജുവിനെ മര്ദ്ദിച്ചിട്ടില്ലെന്ന് വി ഡി സതീശന് തിരുവനന്തപുരം: നടന് ജോജു ജോര്ജിന്റെ വാഹനം അടിച്ചു തകര്ത്ത വിഷയവുമായി ബന്ധപ്പെട്ട് നിയമസഭയില് ഭരണപക്ഷവും പ്രതിപക്ഷവും തമ്മില് വാഗ്വാദം. എങ്ങനെ സമരം നടത്തണമെന്ന് തങ്ങളെ ആരും പഠിപ്പിക്കേണ്ടെന്നാണ് പ്രതിപക്ഷ നേതാവ് വി ഡി സതീശന് സഭയില് വ്യക്തമാക്കിയത്. ജോജു ജോര്ജിന് നേരെ കോണ്ഗ്രസ് അക്രമം നടത്തിയതിനെ കുറിച്ച് ധനമന്ത്രിയില് സഭയില് ചോദ്യം ഉന്നയിച്ചപ്പോഴായിരുന്നു അദ്ദേഹത്തിന്റെ പ്രതികരണം. ജോജുവിനെ മര്ദ്ദിച്ചിട്ടില്ലെന്നും അദ്ദേഹം മദ്യപിച്ചിട്ടുണ്ടെന്ന് ആദ്യം പറഞ്ഞത് പൊലീസാണെന്നും വി ഡി സതീശന് വ്യക്തമാക്കി. കൊച്ചിയില് കോണ്ഗ്രസ് നടത്തിയ സമരം എന്തിനാണെന്ന് ജനം വിലയിരുത്തട്ടെ. സിപിഎമ്മിന്റെ സമരത്തിലേക്കാണ് ജോജു വന്നതെങ്കില് അനുശോചനം നടത്തേണ്ടി വന്നേനെയെന്നും.അദ്ദേഹം പറഞ്ഞു. ഇന്ധനവില കൂട്ടുമ്ബോഴുള്ള അധിക വരുമാനം സബ്സിഡിയായി നല്കണമെന്നും മീന്പിടിത്ത ബോട്ടുകള്, ഓട്ടോ, ടാക്സി എന്നിവയ്ക്കും ഇളവ് നല്കണമെന്നുമുള്ള ആവശ്യവും അദ്ദേഹം മുന്നോട്ട് വെച്ചു. അതേസമയം ഇന്ധന വില വര്ധന സഭ നിര്ത്തിവെച്ച് ചര്ച്ച ചെയ്യാത്തതില് പ്രതിഷേധിച്ച് പ്രതിപക്ഷം സഭയില് നിന്ന് ഇറങ്ങിപ്പോയി.